Oficialusis leidinys L 020 , 27/01/1998 p. 0016 - 0017



Tarybos reglamentas (EB) Nr. 192/98 1998 m. sausio 20 d. iš dalies keičiantis Reglamentą (EB) Nr. 3072/95 dėl bendro ryžių rinkos organizavimo ir Reglamentą (EEB) Nr. 2358/71 dėl bendro sėklų rinkos organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi kompensacijų sistema, įdiegta Reglamento (EB) Nr. 3072/95 6 straipsnio [4], turėtų būti išplėsta, kad apimtų sėklinių ryžių su luobelėmis (žaliavinių ar neapdorotų ryžių) gamintojus; kadangi kainų mažėjimas, vykstantis kartu su intervencinės kainos mažinimu, numatytu to reglamento 3 straipsnyje, turėjo įtakos sėklinių ryžių kainoms; kadangi dėl tinkamų kompensacijų trūkumo kyla pavojus, kad bus rečiau naudojama sertifikuota sėkla ir pablogės ryžių kokybė; kadangi sėklinius ryžius reikėtų įtraukti į produktų, kuriems taikomas Reglamentas (EB) Nr. 3072/95, sąrašą tik tam, kad už juos būtų galima gauti kompensacijas; kadangi nereikėtų užmiršti, kad už produktą galima gauti pagalbą sėkloms pagal Reglamentą (EEB) Nr. 2358/71 [5]; kadangi Reglamento (EB) Nr. 3072/95 3 straipsnis nustato žaliavinių ryžių tokio pat dydžio intervencines kainas 1999/2000 ir paskesniems prekybos metams; kadangi tuo pat metu turėtų būti numatyta galimybė, kad kompensacijos, nustatytos to reglamento 6 straipsnio 1 dalyje, būtų tokios pačios 1999–2000 ir paskesniems prekybos metams; kadangi pagal Reglamento (EB) Nr. 3072/95 6 straipsnio 4 dalį kompensacijų sistemą reikia taikyti remiantis gaminančios valstybės narės nustatytu plotu; kadangi atitinkamai turėtų būti numatyta galimybė sumažinti, jeigu atitinkamos valstybės narės nustatytinas plotas yra viršijamas; kadangi Reglamento (EB) Nr. 3072/95 6 straipsnio 5 dalis numato, kad valstybės narės informaciją turi teikti pagal gamintojų ir perdirbėjų deklaracijas; kadangi ta nuostata turėtų būti iš dalies pakeista išbraukiant iš jos bet kokią nuorodą į nacionalinį bazinį plotą; kadangi atrodo, jog ekonomiškai pagrįsta eksporto grąžinamąsias išmokas skirti pateikus įrodymą, kad visas produktas buvo gautas Bendrijoje, kaip apibrėžta 1992 m. spalio 12 d. Tarybos reglamente (EEB) Nr. 2913/92, nustatančiame Bendrijos muitinės kodeksą [6]; kadangi ši pareiga netaikoma reeksportuojant; kadangi į kompensacijų sistemą įtraukus sėklinius ryžius, siekiant užtikrinti pusiausvyrą ryžių sėklos rinkoje, ypač siekiant užtikrinti realizavimo galimybes pagal bazinį plotą, kuris nustatytas Reglamento (EB) Nr. 3072/95 6 straipsnyje, būtų tikslinga įdiegti ryžių sėklos gavybą stabilizuojantį mechanizmą; kadangi turėtų būti numatyta galimybė išplėsti kompensacijų sistemą ir nustatytą stabilizavimo mechanizmą taikyti nuo 1998–1999 prekybos metų pradžios, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 3072/95 iš dalies keičiamas taip: 1 straipsnyje: a) 1 dalis pakeičiama taip: "1. Bendras ryžių rinkos organizavimas susideda iš kainų ir prekybos sistemos bei apima šiuos produktus: KN kodai | Aprašymas | | | a) | 100610 | Ryžiai su luobelėmis (žaliaviniai arba neapdoroti) | 100620 | Lukštenti (rudieji) ryžiai | 100630 | – Iš dalies arba visiškai nulukštenti ryžiai, poliruoti arba nepoliruoti, glazūruoti arba neglazūruoti | b) | 10064000 | Skaldyti ryžiai | c) | 11023000 | Ryžių miltai | 11031400 | Kruopos ir ryžių rupiniai | 11032950 | Ryžių granulės | 11041991 | Perdirbti į dribsnius ryžiai | 11081910 | Ryžių krakmolas.";" | b) pridedama ši dalis: "3. Šis reglamentas taikomas sėkliniams ryžiams su luobelėmis (žaliaviniams arba neapdorotiems), klasifikuojamiems pagal KN 10061010 kodą tik 6 straipsnyje numatytai kompensacijų sistemai." 2) 6 straipsnyje: a) 3 dalyje lentelės ketvirtos skilties antraštė "1999–2000" keičiama "1999–2000 ir paskesni prekybos metai"; b) 5 dalyje: i) antra pastraipa pakeičiama taip: "Tais atvejais, kai taikoma prieš tai einanti pastraipa, atitinkama valstybė narė iki šio reglamento 22 straipsnyje numatyta tvarka nustatytos datos nustato kompensacijai taikytinų sumažinimų dydžius. Ji iš anksto kuo skubiau apie tai praneša Komisijai."; ii) trečios pastraipos pradžioje išbraukiami žodžiai "apie kiekvieną bazinį plotą". 3) 13 straipsnyje: a) 12 dalies pirmoje pastraipoje pirma įtrauka pakeičiama taip: "— produktai, gauti tik Bendrijoje, kaip apibrėžta Reglamento (EEB) Nr. 2913/92 23 straipsnyje, išskyrus atvejus, kai taikoma 13 dalis;" b) 13 dalies pirma pastraipa pakeičiama taip: "Eksporto grąžinamoji išmoka nesuteikiama už ryžius, importuojamus iš trečiųjų šalių ir reeksportuojamus į trečiąsias šalis, nebent eksportuotojas įrodytų, kad: - eksportuotinas ir anksčiau importuotas produktas yra vienas ir tas pats, - buvo surinkti visi importo muitai išleidžiant produktą į laisvą apyvartą." 2 straipsnis Prie Reglamento (EEB) Nr. 2358/71 3 straipsnio pridedama ši dalis: "4a. Didžiausias ryžių sėklos kiekis, už kurį Bendrijoje mokama pagalba, nustatomas 5 dalyje minėta tvarka. Tas kiekis paskirstomas valstybėms narėms gamintojoms." 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Tačiau 1 straipsnio 1 dalis taikoma nuo 1998 m. rugsėjo 1 d., o 2 straipsnis taikomas nuo 1998 m. liepos 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. sausio 20 d. Tarybos vardu Pirmininkas J. Cunningham [1] OL C 312, 1997 10 14, p. 18. [2] 1998 m. sausio 14 d. pareikšta nuomonė (dar nepaskelbta Oficialiajame leidinyje). [3] 1997 m. gruodžio 10 d. pareikšta nuomonė (dar nepaskelbta Oficialiajame leidinyje). [4] OL L 329, 1995 12 30, p. 18. Reglamentas su paskutiniais pakeitimais, padarytais Reglamentu (EB) Nr. 613/97 (OL L 94, 1997 4 9, p. 1). [5] OL L 246, 1971 11 5, p. 1. Reglamentas su paskutiniais pakeitimais, padarytais Reglamentu (EB) Nr. 3290/94 (OL L 349, 1994 12 31, p. 105). [6] OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 82/97 (OL L 17, 1997 1 21, p. 1). --------------------------------------------------